Ховсеп Азнавур играе и важна роля в обществения и политическия живот на арменската колония в Истанбул. Той е сред основателите на Сахманатраган Рамкавар, партията предшественик на либерално-демократичната Рамкавар Азатакан, една от трите големи арменски партии. След геноцида над арменците Азнавур напуска Истанбул и се заселва в Кайро, където продължава да се занимава с архитектура. Там умира на 15 май 1935 г.